Sillanpää-ooppera - Kohokohdat.fi (Tampere)
SU 9.12. | Häränfilee Wellington Gastropubissa: Tuulensuu sulostuttaa…
Myllykolun kesäteatteri | Nobeltie 80, Hämeenkyrö | iCal
Hämeenkyrön kansallismaisemassa nähdään kesällä 2018 Baritoni Waltteri Torikan tähdittämän ja taiteellisesti johtaman oopperan kantaesitys Seppo Pohjolan säveltämästä Sillanpää-oopperasta. Ooppera kertoo Suomen ainoan Nobel-kirjailija F. E. Sillanpään elämästä.
Boheemi, menestynyt, mutta myös pilkan kohteeksi joutunut F. E. Sillanpää eli uskomattoman elämän. Hän ponnisti köyhistä oloista Nobel-kirjailijaksi ja kansalliseksi symbolihahmoksi talvisodan kynnyksellä. Taiteellinen intohimo suisti hänet kuitenkin syviin kriiseihin ja kohotti korkeimpaan kunniaan, mitä seurasi henkinen romahdus.
Esityspaikkana on F. E. Sillanpään syntymäkodin miljöössä sijaitseva Myllykolun Kesäteatteri Hämeenkyrössä.
Sillanpään ainutlaatuinen elämä ja oopperan esityspaikka vaativat erityistä työryhmää. Torikan ensimmäisen taiteellisen johtajuuden lisäksi oopperassa debytoikin kaksi henkilöä yhtä aikaa: Marco Bjurström ohjaajana ja koreografina sekä Osmo Rauhala lavastajana.
Kammion sairaala on oopperan juonessa ja lavastuksessa keskeinen elementti. Rauhalan mukaan lavastusmateriaalina käytetään tummunutta hirttä, säkkikangasta ja harmaan eri sävyjä, jotka muovasivat suomalaisen kylämaiseman 1900-luvun alussa. Koko näyttämöalue rakennettiin hirsirakenteista, johon oopperan työryhmä etsi purettavia hirsirakennuksia oopperan lavasteiksi.
Tavoitteena uudenlaisen festivaalikonseptin synnyttäminen
– Tähtäämme korkeatasoisen ja monimuotoisen kulttuurin tuottamisella yleisön kokonaisvaltaiseen hyvinvointiin. Haluamme ottaa ohjelmistoomme musiikin lisäksi vahvasti myös muita hyvään oloon vaikuttavia tekijöitä, kuten muun muassa liikettä, maisema- ja luontoteemaa sekä paikallista kulttuuria ja lähiruokaa. Ensi kesänä kärkenämme on Sillanpää-ooppera ja mahdollisesti muutama konsertti, mutta tulevaisuudessa ohjelmisto on laajempi, uudenlaisen festivaalikonseptin ideoinut Waltteri Torikka kertoo.
Oopperakuoro, taustalla vanha Sillanpää Sauli Tiilikainen
Hirret kuvaamassa ahdistusta
Lapsen ja vaimon kuolema, talvisota, Nobel-palkinto, Sillanpään marssilaulu, holtittomaksi riistäytynyt alkoholinkäyttö, pika-avioliitto sihteerin kanssa ja siitä seurannut avioero romahduttivat F. E. Sillanpään terveyden. Syksyllä 1940 hänet vietiin pakkohoitoon Kammion sairaalaan Helsinkiin.
Ensi-ilta 21.7.2018
Säveltäjä Seppo Pohjola
Libretto Panu Rajala
Taiteellinen johtaja Waltteri Torikka
Musiikki TampereRaw
kapellimestarina Petri Komulainen
Lavastus Osmo Rauhala
Kuvaaja Mikko Auerniitty
Vanhan Sillanpään rooli: baritoni Sauli Tiilikainen
Siikrin, F. E. Sillanpään vaimon rooli: sopraano Helena Juntunen
Äänimaailman suunnittelu ja tuotanto: Tomi Pietilä, TomFloor Productions
Toiminnanjohtaja, tuottaja: Vilja Pylsy
Hintaluokka: 67 € Ennakkolippu.com
Myllykolun kesäteatteri
Frans Emil Sillanpää syntyi Hämeenkyrön Kierikkalan kylässä vuonna 1888. Kuvassa Myllykolun kesäteatteri ja synnyinkoti, joka toimii nykyisin museona.
Etusivu Sillanpää-ooppera
ke 12.12. Kuumia aaltoja: Karoliina Kudjoi ja Kristiina Hakovirta
TTT-Klubin komediauutuus on tamperelaisen tv-käsikirjoittaja Anne Prokofjeffin kahden naisen vauhdikas ja viihdyttävä...
ke 12.12. Tarinankerronta-klubi: Petri Hankonen ja tarinoitsijat
ke 12.12. Carola – Kielletyt leikit: Mari Posti
Sielukkaan Carolan musiikillinen intohimo kohdistui jazziin ja bluesiin, vaikka hän...
to 13.12. Golden Monkey Stand Up: Petri Hankonen, Anitta Ahonen, Fredi Lilius, Tiina Oksanen, Milla Ollikainen ja Joni Suikeli
Pub Kultainen Apina toimii näyttämönä, kun Golden Monkey Stand Up jatkuu...
to 13.12. Jukka Puotila Show
to 13.12. IMPROVx at ComedyO'Connell's
ComedyO'Connell's presents our hit show IMPROVx! IMPROVx brings you interesting speakers...
pe 14.12. Pianomusiikkia Astorissa
pe 14.12. Mars vs. Venus -stand up -parisuhdekomedia